Pamätník osloboditeľom

Pamätník osloboditeľom v Prešove pripomína obete vojakov Červenej armády, ktorí padli počas Druhej svetovej vojny, pri oslobodzovaní mesta od nacistických nemeckých okupantov. Odhalený bol v roku 1945. Autorom architektonického návrhu je kapitán Červenej armády A. I. Gurjanov.

 Poloha 
Pamätník stojí v centre historickej časti, v južnom parku na Hlavnej ulici.Informátor Okres Prešov, vydanie prvé, 1987. Vydala okresná správa cestovného ruchu str.6 

 Pamätník 
Pôvodne niesol pamätník názov „Pomník vojakom Červenej armády (Sovietskej armády)“.Informátor Okres Prešov, vydanie prvé, 1987. Vydala okresná správa cestovného ruchu str.14 a skutočne tam boli aj hroby 65 padlých. V súčasnosti je používaný názov „Pamätník osloboditeľom“ a pozostatky 48 padlých boli z Prešova presťahované na verejný cintorín v Košiciach. Ostatné boli prevezené na neznámy cintorín.http://sa-army.cemetery.sk/cerarm.htm Samotný pamätník tvorí plateau, odkiaľ sa do výšky dvíha štvorboký pylón obložený mramorovými doskami. Na vrchole pylónu je kovový držiak, v podobe hranatého kalicha, ktorý tvorí základňu pre 4 hviezdy s piatimi cípmi. Pod nimi sú pripevnené 4 kovové symboly robotníckeho hnutia: kosák a kladivo. V dolnej časti pylóna sú na jeho východnej, severnej a západnej stene upevnené kovové reliéfy, s nápisom v ruskom jazyku. Pod nimi je na každej stene pylóna upevnená jedna mramorová tabuľa s nápismi v slovenskom a ruskom jazyku. V spodnej časti základne pamätníka je po jeho obvode pripevnených 20 tabuliek s menami padlých vojakov Červenej armády. Nápisy na týchto mramorových tabuľkách potvrdzujú, že v deň oslobodenia Prešova - 19.1.1945, nepadol ani jeden z tých vojakov ČA, ktorých mená sú na tabuľkách vyryté.

 Oslobodenie mesta 
Mesto Prešov bolo oslobodené 19. januára 1945 vojskami 4. ukrajinského frontu Červenej armády, ktorým velil armádny generál I. J. Petrov. Ich súčasťou bol aj 320. gardový pluk s veliteľom, podplukovníkom A. F. Fokinom, ktorý sa priamo podieľal na oslobodení mesta.Informátor Okres Prešov, vydanie prvé, 1987. Vydala okresná správa cestovného ruchu str.7 

 Zoznam padlých 
Menoslov vojakov Červenej armády, ktorí padli pri oslobodzovaní východného Slovenska a pôvodne boli pochovaní v meste Prešov. Neskoršie ich pozostatky uložili na verejnom cintoríne v Košiciach:

 Referencie  

 Galéria 

 Iné projekty 

 Externé odkazy  
 ŠIMKO, J.: Vojenské pomníky, pamätníky a pamätné tabule v útvaroch Ozbrojených síl Slovenskej republiky. Liptovský Mikuláš: Personálny úrad OS SR, 2012

Kategória:Pamätníky na Slovensku
Kategória:Pamätníky druhej svetovej vojny
Kategória:Stavby v Prešove